Diari Oficial de la Generalitat Valenciana


Sumari del DOGV 6021, del 26-05-2009 (2009/5803)

ACORD de 28 de maig de 2008, de la Comissió Territorial d'Urbanisme de València, relatiu a l'homologació i Pla de reforma interior subzona 2 A, i diligència de 6 de novembre de 2008, al terme municipal de Montserrat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5803


Data del document
:   28-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Montserrat
    * pla d'urbanisme

ACORD de 28 de maig de 2008, de la Comissió Territorial d'Urbanisme de València, relatiu a l'homologació i Pla de reforma interior subzona 2 A, i diligència de 6 de novembre de 2008, al terme municipal de Montserrat. [2009/5803]  
A continuació es transcriu la fitxa de planejament i de gestió:  
  
En relació amb l'expedient remés per l'Ajuntament de Montserrat, referit a l'homologació i Pla de reforma interior subzona 2 A est del municipi, es ressalten els següents  
Antecedents  
U. Tramitació municipal  
Mitjançant Acord plenari de 21 de febrer de 2005, l'Ajuntament de Montserrat va aprovar provisionalment l'homologació, pla de reforma interior i programa d'actuació integrada del sector subzona 2 A est. L'anunci d'informació pública es va inserir en el DOGV núm. 4904, de 16 de desembre de 2004, i en el periòdic Las Provincias de data 3 de desembre de 2004.  
Dos. Documentació  
El Projecte consta d'homologació, pla de reforma interior de millora i estudi acústic.  
Tres. Objecte  
Delimitació d'un sector amb la corresponent unitat d'execució de 22.453 m², per tal de definir i gestionar sòl urbà sense haver-hi cap modificació dels paràmetres urbanístics, ni de l'ordenació.  
Quatre. Determinacions del projecte  
La superfície ascendeix a 22.453,17 m², que figuren en el Pla general, sense delimitació del sector, com a sòl urbà zona eixample, subzona 2 A est i ús residencial.  
El PRI s'até a la zonificació i a la normativa del Pla general quant a edificabilitat, densitat màxima, reserva de dotacions, usos i previsió d'infraestructures i serveis.  
  
Finalment es descriu el quadre de superfícies:  
  
\* \* \* \* \* \* \*   
A continuación se transcribe la ficha de planeamiento y de gestión:  
  
  
Por último se describe el cuadro de superficies:  
  
Cinc. Antecedents de tramitació autonòmica  
Aquest expedient té l'antecedent en l'Acord adoptat per la Comissió Territorial d'Urbanisme de 10 d'abril de 2006, en el qual es va acordar:  
«Suspendre la tramitació de l'expedient d'homologació i PRI sector subzona 2 A est, de Montserrat, fins que siga aportada la documentació requerida a l'Ajuntament pel Servei Territorial de Planificació i Ordenació Territorial i per la Diputació Provincial, com també traslladar l'al·legació presentada per la Sra. Josefa Navarro Alemany, a l'efecte oportú».  
La documentació requerida a l'Ajuntament de Montserrat estava determinada en el fonament jurídic tercer de l'esmentat Acord segons el qual establia:  
«Les consideracions que s'han de realitzar sobre el projecte i l'expedient en qüestió són les següents:  
La proposta es considera acceptable des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.  
No s'incrementa la dotació de parc públic, ja que no es preveu un augment de població.  
No obstant això, no s'ha aportat la documentació requerida a l'Ajuntament (excepte l'estudi acústic) en relació, fonamentalment, al certificat de la capacitat i suficiència de la xarxa d'abastiment d'aigua i justificació de la suficiència de l'estació depuradora.  
Així mateix, es considera que s'ha de traslladar a l'Ajuntament l'al·legació presentada per la Sra. Josefa Navarro Alemany, a l'efecte oportú.  
Durant la sessió de la Comissió Territorial d'Urbanisme, el representant del Ministeri de Medi Ambient indica que ha de sol·licitar-se informe a la Confederació Hidrogràfica del Xúquer sobre la suficiència del subministrament d'aigua.»  
Sis. Documentació subsanatòria  
El 10 de juliol de 2006 l'Ajuntament presenta la documentació següent:   
- Annex d'estudi de contaminació acústica.  
- Informe relatiu al compliment de diversos condicionants imposats per la Diputació de València.  
- Informe de l'empresa subministradora d'aigua potable sobre capacitat i suficiència de la xarxa d'abastiment d'aigua.  
- Informe sobre la capacitat del sistema de sanejament i depuració del Montserrat per a l'admissió de cabals en el sector.   
El 23 de gener de 2007 l'Ajuntament de Montserrat presenta un certificat de l'Acord del Ple de 27 de novembre de 2006 sobre rectificació d'error de programa, homologació i Pla de reforma interior subzona 2 A est en què s'acordava de forma resumida:  
En la delimitació de l'àmbit de la unitat d'execució 2 A est s'observen errors que cal rectificar per a una correcta relació amb el sòl urbà limítrof.  
a) Superposició d'àmbits d'aquesta unitat amb la UE7/2. El vial denominat de Llevant queda inclòs fins al seu eix (centre del vial) dins de la UE 2 A est, quan en la modificació puntual PG núm. 9 s'incloïa tot en el seu àmbit.   
b) Acceptació de l'al·legació presentada per la Sra. Josefa Navarro Alemany, de manera que l'esmentat vial es prolongue fins al carrer de l'Assagador de manera que quede inclòs en l'àmbit de la unitat d'execució la superfície sol·licitada per l'al·legant de 344 m², ja que així queda completat el vial sud amb el traçat viari existent. S'aporta plànol d'encaix dels dos sectors on s'indica la part de la parcel·la propietat de la Sra. Josefa Navarro Alemany que ha d'entrar en la unitat d'execució.  
c) S'adjunta la nova fitxa de planejament i gestió en què la superfície de l'àmbit d'actuació varia de 21.514 m² a 22.453,17 m².  
L'1 de març de 2007 presenta l'Ajuntament dos còpies diligenciades de la modificació del projecte d'urbanització, del document d'homologació, del pla de reforma interior i del programa d'actuació integrada.  
El 15 de febrer de 2007 es presenta en aquest Servei un exemplar de l'estudi acústic, i és traslladat a la unitat de control integrat de la contaminació.  
El 22 d'abril de 2008 es remet certificat del secretari de la Corporació de la notificació efectuada als propietaris dels terrenys inclosos en la unitat d'execució sector subzona 2 A de l'Acord de 27 de novembre de 2006 d'aprovació de la correcció d'errors.  
Set. Informes rebuts  
S'han rebut els següents informes després de l'Acord de la Comissió Territorial d'Urbanisme de 10 d'abril de 2006.  
1. Informe favorable d'1 d'abril de 2008 de Direcció General d'Obres Públiques, Divisió de Carreteres.  
2. Informe favorable de 9 d'abril de 2008 de l'estudi acústic del Servei de Protecció Ambiental Atmosfèric.  
3. Informe favorable de Diputació Provincial de 19 de maig de 2008.  
Huit. Aigua i sanejament  
Tal com s'indicava en l'Acord de 10 d'abril de 2006 es va sol·licitar informe a la Confederació Hidrogràfica del Xúquer el 27 d'abril de 2007.  
El 12 de juny de 2007 emet informe la Confederació Hidrogràfica del Xúquer en el qual es requereix documentació per a poder emetre'l.  
No obstant això, pel que fa al tema de l'abastiment d'aigua potable, es considera que l'article 25.4 del Text refós de la llei d'aigües aprovat per RDL 1/2001 de 20 de juliol, exigeix informe de la Confederació Hidrogràfica per als plans urbanístics únicament quan impliquen noves demandes de recursos hídrics, cosa que no ocorre en aquest cas, ja que no s'incrementa l'edificabilitat ja prevista en el Pla general, que continua sent la mateixa. En conseqüència, no pot entendre's que aquest projecte comporte una nova demanda de recursos hídrics i per tant no s'aplica l'article 25.4 de la Llei d'aigües.  
Així i tot, en l'expedient consta l'acreditació de la suficiència d'aigua per part de l'entitat gestora Aquagest Levante, SA de 9 d'abril de 2008 segons el qual estableix:  
1. Estudi de la població prevista per l'actuació i càlcul de les necessitats hídriques:  
El pla d'actuació preveu 114 parcel·les. S'estima una mitjana de 2,5 a 3 habitants per parcel·la i una dotació mitjana de 250 l/habitant. Amb això, la dotació mitjana global és de 2,97 m³/h i una dotació punta considerada de 3,7 m³/h.  
2. Origen de l'aigua, identificació dels pous, titularitat. Autorització o concessió atorgada per l'organisme de conca. Inscripció.  
D'acord amb el projecte de concessió presentat en la Confederació Hidrogràfica del Xúquer amb data registre d'entrada de 27 d'abril de 2007 i número de registre 9244 es disposa de:  
Les perforacions que cobreixen les necessitats hídriques del sistema d'abastiment es troben ubicades en la unitat hidrogeològica núm. 27, Caroig Nord, a la partida Canyada del Pi, dins del terme municipal de Montroi, a la província de València, en l'interior d'un recinte totalment tancat.  
Administrativament, ambdós captacions se situen a la parcel·la núm. 12 del polígon núm. 345 del cadastre parcel·lari de Montroi, dins dels límits del full de Llombai núm. 28-29 (746) a escala 1:50.000 del mapa topogràfic nacional (vegeu figures núm. 3, 4 i 5).  
Les coordenades UTM d'ambdós sondatges són les següents:  
  
3. Disponibilitat present i futura dels recursos.  
El servei disposa de dues captacions o pous denominats pou Gabach i pou Sant Miquel.  
El pou Gabach està equipat amb una electrobomba submergible marca Aturia, model XN12L6A, de 450 CV de potència màxima i amb una capacitat d'extracció de 130 l/s. A més, el pou està preparat per a la instal·lació d'una segona bomba en sèrie amb l'anterior. Aquesta bomba s'instal·la en una campana situada a uns 90 metres de profunditat. Aquesta electrobomba submergible és de la marca Aturia, model XN14H2G, amb una potència màxima de 230 CV.  
El pou Sant Miquel està equipat amb una electrobomba submergible marca Aturia, model XN12L6A, de 450 CV de potència màxima i amb una capacitat d'extracció de 130 l/s.  
4. Aforament.  
Les característiques de la concessió d'aigües subterrànies que se sol·liciten són les següents:  
Promotor: Mancomunitat de la Vall dels Alcalans.  
Destinació de les aigües: abastiment de la població.  
Aqüífer captat: Serra de l'Ave, inclòs en la UH 08.27 Caroig Nord.  
Necessitats hídriques: any 2006: 2,62 hm³. Any horitzó 2012: 3 hm³.  
Volums que s'han d'extraure de cada presa:  
Any 2006: pou Gabach: 1,81 hm³ (14 hores diàries entre gener i desembre: 0,67 hm³ i 24 hores diàries entre juliol i desembre: 1,14 hm³).  
Any horitzó 2012: pou Gabach: 130 l/s. Pou Sant Miquel: 1,19 hm³.  
Cabals màxims instantanis:  
Pou Gabach: 130 l/s  
Pou Sant Miquel: 130 l/s  
5. Qualitat de les aigües  
La qualitat de l'aigua en la xarxa de distribució presenta els paràmetres dins dels límits establits per la legislació sanitària vigent.  
6. Necessitat o no de tractament.  
D'acord amb l'últim informe tecnicosanitari no cal el tractament d'aigua.  
7. Necessitat o no de fer obres d'infraestructures.  
No és necessària l'execució d'obres d'infraestructures.  
Pel que fa al tema del sanejament l'Ajuntament remet l'informe de l'Entitat de Sanejament d'Aigua, EPSAR de 2 de maig de 2006, sobre la capacitat del sistema de sanejament i depuració de Montserrat per a admetre els cabals d'aigües residuals generats pel sector subzona 2 A est del municipi de Montserrat (València), la conclusió del qual és la següent:  
«Pel que s'ha assenyalat anteriorment, i per al cas en què l'urbanitzador responsable del desenvolupament urbanístic decidisca no resoldre el sanejament i depuració de les aigües residuals generades per les seues actuacions per mitjà de la construcció d'una EDAR pròpia i sol·licite en un futur la connexió a un sistema públic de sanejament i depuració, aquesta Entitat de Sanejament d'Aigües informa la viabilitat del tractament en l'EDAR de Montserrat de les aigües residuals generades pel desenvolupament del sector subzona 2 A est de Montserrat, sempre que es complisquen els següents condicionants:  
1. Al seu dia, l'urbanitzador responsable del desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques seran efectuades pel peticionari al seu compte i risc.  
2. En tot cas, l'abocament generat pel desenvolupament urbanístic de referència haurà de complir amb els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament d'Aigües a fi de preservar la integritat del sistema de sanejament i la qualitat de l'efluent. A aquest efecte, l'urbanitzador haurà de preveure que abans del punt de connexió ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament d'Aigües, dotada a més de guies per a la instal·lació d'una arqueta de bagants que permeta la desconnexió de l'abocament. (Així mateix, haurà de preveure la construcció sobre l'esmentada arqueta d'una caseta que permeta la instal·lació d'equips de mesura en continu tancada amb clau).  
3. Perquè es puga realitzar la connexió efectiva i atés el funcionament actual de l'EDAR, hauran d'executar-se les actuacions d'ampliació de la planta necessàries a fi d'adequar-la al tractament del nou cabal generat.  
4. Amb anterioritat a l'execució de la connexió al sistema públic de sanejament i depuració s'haurà d'ingressar a l'Entitat de Sanejament d'Aigües la quantitat resultant de 73.158,40 €, a l'efecte de la qual caldrà inscriure, si és el cas, l'oportú conveni entre l'Entitat de Sanejament d'Aigües i l'Ajuntament de Montserrat.»  
Nou. Planejament vigent  
Montserrat disposa de Pla general aprovat definitivament per la Comissió Territorial d'Urbanisme el 16.02.1994.   
Deu. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 23 de maig de 2008, amb el vot favorable de tots els vocals presents excepte el representant del Ministeri de Medi Ambient, que vota en sentit desfavorable, va emetre informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals   
De conformitat amb el que estableix la DT 1ª apartat primer de la Llei 16/2005, de 30 de desembre, urbanística valenciana (d'ara endavant LUV) l'aprovació definitiva d'aquest expedient s'ha de resoldre d'acord amb el que disposa la legislació vigent amb anterioritat a l'entrada en vigor d'aquesta. En aquest sentit, tal com resulta dels antecedents, és clar que la tramitació es va iniciar amb la informació al públic produïda el 16 de desembre de 2004, per tant és d'aplicació la Llei 6/1994, reguladora de l'activitat urbanística (d'ara endavant LRAU) i el reglament de planejament de la Comunitat Valenciana, aprovat per Decret 201/1998, de 15 de desembre, del Govern Valencià (d'ara endavant RPCV).  
La tramitació compleix com cal el que disposa l'article 158.1.a del RPCV. L'esmentat precepte preveu la possibilitat de no reiterar el tràmit d'informació al públic en un mateix procediment quan s'introduïsquen modificacions en el projecte, encara que foren substancials, sempre que l'òrgan que atorgue l'aprovació provisional la notifique als afectats per les modificacions.  
A l'efecte de complir el que disposa l'apartat anterior es presenta en aquest Servei certificat del secretari, el qual acredita la notificació de l'Acord d'aprovació provisional de 22 d'abril de 2008 als titulars cadastrals afectats per l'actuació i la resta d'interessats que consten en l'expedient.  
Segon. Reserves d'habitatge protegit  
No hi consta que vulguen construir habitatge protegit. No obstant això, com es tracta d'un sòl urbà i qualificat de residencial des del planejament general que, al seu torn, no augmenta l'edificabilitat ni canvia l'ús, s'exceptua el que preveu la DT primera, apartat 3 de la LUV, segons allò disposat en la DT huitena del Decret 67/2006, pel qual s'aprova el Reglament d'ordenació i gestió territorial i urbanística, en relació amb l'article 73 de la LUV.  
Tercera. Valoració global  
Les determinacions contingudes pel que fa a l'ordenació proposada estan degudament justificades per la Corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.  
Quant al fons de l'assumpte, en coherència amb les disposicions normatives aplicables al tema en qüestió, s'informa el següent:  
- La documentació tècnica presentada en aquests serveis territorials esmena les deficiències assenyalades en l'Acord de la Comissió Territorial d'Urbanisme de 10 d'abril de 2006.  
No obstant això, analitzada l'ordenació proposada i els informes emesos es considera necessari complir les observacions següents:  
- En la fitxa de gestió hau d'identificar-se l'aprofitament tipus que en aquest supòsit es fixa en 1,9292 m²sostre/m²sòl.  
- Ha de presentar-se un pla en què es grafíe, conjuntament, el planejament aprovat limítrof.  
Aquestes qüestions s'han de recollir en un text refós, aprovat per l'Ajuntament de Montserrat, el qual ha de ser aportat en doble exemplar (suport paper i digital), visat i diligenciat com cal.  
Quart. Vot particular  
El representant del Ministeri de Medi Ambient emet vot particular el qual es transcriu a continuació:  
«L'article 25.4 del Text refós de la llei d'aigües (TRLA, aprovat per Reial decret legislatiu 1/2001, de 20 de juliol; modificat per Llei 11/2005, de 22 de juny) exigeix que els actes i els plans que les comunitats autònomes hagen d'aprovar en l'exercici de les seues competències sobre ordenació del territori i urbanisme han de disposar de l'informe previ preceptiu de les confederacions hidrogràfiques. Aquest informe ha de versar sobre la possible afecció de l'actuació al domini públic hidràulic o a les zones de servitud i policia d'aquest, sobre l'existència de recursos hídrics suficients per a satisfer les noves demandes plantejades, com també sobre la possible incidència de l'actuació en el règim de corrents. L'informe s'entendrà desfavorable si no s'emet en el termini establit a aquest efecte.  
D'altra banda, l'article 19.2 de la Llei de la Generalitat Valenciana 4/2004, d'ordenació del territori i protecció del paisatge -LOTPP- (modificada per la Llei 16/2005), determina que la implantació d'usos residencials, industrials, terciaris, agrícoles o altres que impliquen un increment del consum d'aigua requerirà l'obtenció prèvia d'informe de l'organisme de conca competent, sobre la disponibilitat i compatibilitat amb les previsions dels plans hidrològics, a més de la no-afectació o menyscabament a altres usos existents legalment implantats; la qual cosa requereix títol habilitant mitjançant una resolució adoptada en expedient administratiu, amb audiència a tercers afectats i anàlisi de la compatibilitat amb la planificació hidrològica. La conjunció dels tres punts sobre els quals ha de manifestar-se l'informe suposa necessàriament l'existència de drets d'aigua, i no pot identificar-se disponibilitat amb la simple existència de recursos hídrics.  
De la mateixa manera, cal assenyalar que la disposició addicional segona de la Llei 13/2003, reguladora del contracte de concessió d'obres públiques, de 23 de maig, en relació amb l'article 83.3 de la Llei 16/2005, urbanística valenciana, estableix que l'administració general de l'Estat ha d'emetre informe en la instrucció dels procediments d'aprovació, modificació o revisió dels instruments de planificació territorial i urbanística que puguen afectar l'exercici de les competències estatals i que aquest informe té caràcter vinculant.  
Així mateix, la interlocutòria de la Sala Contenciosa Administrativa del Tribunal Superior de Justícia de la Comunitat Valenciana (mesures cautelars núm. 1/001003/4988-KDO), de 15 de gener de 2007, en el si del procés instruït per recurs 1003/2006 interposat per l'administració de l'Estat contra Acord de 30 de juny de 2006 dictat per aquesta Comissió Territorial d'Urbanisme, d'aprovació de l'homologació modificativa i Pla parcial sector Pinaret, al terme municipal d'Ador, estableix tres qüestions essencials:  
1. Que l'informe de l'organisme de conca és preceptiu, i la Comunitat Autònoma no pot legislar sobre la forma i manera en què l'Estat ha d'exercir les seues competències, ni pot substituir la seua intervenció per mitjà de norma autonòmica.  
2. Que l'informe que puga emetre una presumpta entitat col·laboradora autoritzada per al subministrament - tal com al·ludeix l'art. 19.2 de la LOTPP- no pot substituir l'informe de l'organisme de conca.  
3. Que l'informe previ de l'organisme de conca és requisit necessari perquè la Generalitat Valenciana (fins i tot l'Ajuntament) puga aprovar un instrument de planejament, quan es donen les condicions de l'article 25 del TRLA.  
A més a més, la legitimació de les entitats col·laboradores ha d'estar avalada per una inscripció en un registre a aquest efecte, l'administració del qual correspon a la mateixa Generalitat Valenciana; tot això, emparat per la normativa específica sobre la seua regulació. Així, el Decret 229/2004, de 15 d'octubre, del Consell de la Generalitat, el qual regula les funcions de les entitats col·laboradores en matèria de qualitat ambiental i crea i regula el seu registre -aprovat, per cert, després de la LOTPP- no sembla emparar les funcions a què al·ludeix el precepte de l'art. 19.2 de la LOTPP. No hi consta l'existència d'una altra norma reguladora d'aquestes entitats. Es desconeix també si les condicions de la possible concessió per al subministrament d'abastiment o l'objecte social de la mercantil la possibiliten per a emetre els informes en qüestió.  
En conseqüència, ha de concloure's necessàriament que les empreses subministradores no tenen legitimitat, idoneïtat i capacitat per a informar sobre drets d'aigua, competència originària, exclusiva i per tant insubstituïble dels organismes de conca; drets, d'altra banda, els titulars legítims dels quals han hagut o bé declarar -en els terminis establits en la legislació d'aigües- per a la seua inscripció en el registre d'aigües o en el catàleg d'aigües privades, o bé accedir a l'ús privatiu per mitjà de la preceptiva concessió administrativa que finalment ha de ser inscrita així mateix en el registre d'aigües. No cal ni dir-ho que l'administració d'aquest registre d'aigües o catàleg d'aigües privades correspon a l'organisme de conca, en virtut del TRLA.  
D'altra banda, atesa la complexitat dels expedients sotmesos a la comissió, la no-disposició de la documentació necessària per a emetre l'informe, amb l'antelació suficient per a poder ser estudiada, analitzada i valorada, impossibilita que aquest membre de la comissió puga exercir de manera adequada la funció per a la qual ha sigut designat, la qual cosa pot suposar infracció de l'article 24 de la Llei 30/1992, de règim jurídic de les administracions públiques i procediment administratiu comú, com també contravenir la doctrina jurisprudencial respecte d'això; podent fins i tot constituir una vulneració de l'art. 23.2 de la Constitució espanyola. A pesar que s'ha sol·licitat reiteradament a l'administració autonòmica la dita documentació, generalment no es remet mai en les condicions assenyalades, a pesar d'estar publicats els requisits respecte d'això, per als distints components de l'informe, en la pàgina web de l'organisme de conca (www.chj.es).  
Per tot el que s'ha exposat, i tenint en compte tots els arguments anteriors, han de fer-se addicionalment les següents precisions i consideracions sobre l'expedient de referència, que se sotmet a la Comissió Territorial:  
- Amb data 6 de juny de 2007 (registre d'eixida núm. 19.619 de 8 de juny de 2007), aquesta Confederació Hidrogràfica del Xúquer (d'ara endavant, CHX) va cursar ofici de requeriment de documentació, adreçat a la Conselleria de Territori i Habitatge de la Generalitat Valenciana (CTH), necessària per a poder emetre el preceptiu informe d'acord amb l'article 25.4 TRLA i article 19.2 LOTPP -còpia del qual s'adjunta per a millor comprensió-.  
- Aquest requeriment de documentació no ha sigut contestat fins a la data. En conseqüència, aquesta CHX s'ha vist impossibilitada per a l'emissió del precitat informe.  
- Ha de considerar-se ací que la sol·licitud que es va presentar en la CHX per part de la CTH (el 4 de maig de 2007) no feia referència a cap dels dos preceptes legals més amunt esmentats, sinó que es formulava en relació als sistemes d'evacuació d'aigües residuals i pluvials; sense aportar cap documentació de suport que permetera situar l'instrument d'ordenació ni de bon tros establir cap conclusió.  
- Segons les dades i els arxius que consten en aquest organisme de conca, el subministrament bàsic d'aigua d'abastiment té lloc a partir de dos pous (Canyada Gabach i Canyada del Pi), ubicats al terme municipal de Montroi. Hi ha un expedient concessional per als cabals corresponents (2007.CP.0046) amb destinació als municipis de Montserrat, Montroi i Real de Montroi.  
Sotmés a anàlisi de compatibilitat amb la planificació hidrològica, l'Oficina de Planificació va informar amb data 26 d'octubre de 2007 que la massa d'aigua sobre la qual se situen les captacions (080.037 - Serra de l'Ave) presenta un risc mitjà de no assolir els objectius mediambientals fixats per la Directiva 2000/60/CE o Directiva marc d'aigües.  
En conseqüència, la compatibilitat només pot aconseguir-se limitant el volum màxim anual sol·licitat al valor que cobrisca les necessitats de la població actual, considerant únicament un creixement vegetatiu habitual a curt termini. Per això, redueix de 2.629.999 m³/any als 890.339 m³, valor pel qual es tramita l'expedient concessional.  
D'acord amb l'article 108 del Reglament del domini públic hidràulic, el procediment està a l'espera que els ajuntaments accepten la limitació imposada; fet que no consta com a tal.  
Per tot això, i a falta de documentació més precisa, les noves demandes plantejades per aquest instrument no podrien, en principi, ser ateses amb cabals dels pous referits anteriorment.  
Ha de significar-se ací que les qüestions indicades ja són conegudes per la Comissió Territorial d'Urbanisme, informades degudament en relació amb instruments de planejament del municipi de Real de Montroi: Pla parcial SAU-1, UE-1, UE-2 i UE-2, com també Pla parcial SAU-3.  
En conseqüència, l'instrument s'aprova a pesar de l'absència de l'informe preceptiu de la CHX, és a dir, amb omissió del tràmit preceptiu, a causa de la impossibilitat d'efectuar les anàlisis de disponibilitat, compatibilitat amb la planificació hidrològica i la verificació de possibles afeccions o menyscabaments sobre altres usos preexistents, tal com preceptua l'article 19.2 de la LOTPP, tot això per la no-aportació de documentació necessària.  
Ha de recordar-se ací la posició defesa per la Síndica de Greuges de la Comunitat Valenciana en relació amb els informes de l'article 25.4 TRLA, i que reiteradament defén la necessitat de disposar dels informes de l'organisme de conca, previs i vinculants, a l'aprovació d'instruments urbanístics. Posició, doncs, d'una institució valenciana que coincideix plenament amb els plantejaments d'aquesta CHX.  
Per tot l'anteriorment exposat, el representant del Ministeri de Medi Ambient en la Comissió Territorial d'Urbanisme de València vota en contra de la proposta d'aprovació de l'instrument urbanístic de referència, i sol·licita que aquest vot particular conste en l'acta de la sessió; i que s'incorpore a aquesta i a l'expedient 2005.0310 el present escrit que sustenta i fonamenta aquest vot.»  
Cinqué. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa l'article 10.a del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de data 28 de maig de 2008, amb el vot favorable de tots els vocals presents excepte el representant del Ministeri de Medi Ambient que l'emet en sentit desfavorable, aportant vot particular, acorda: aprovar definitivament l'homologació i Pla de reforma interior subzona 2 A est, del municipi de Montserrat condicionat al que disposa el fonament jurídic tercer.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3.c de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà a la data del present.  
Si és procedent, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3.c de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà a la data del present. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que considere oportú.  
Diligència per a fer constar que en data 6 de novembre de 2008 l'Ajuntament de Montserrat ha presentat en els serveis territorials d'Ordenació del Territori dos exemplars del Text refós de l'homologació i Pla de reforma interior subzona 2 A est, havent-se comprovat per part d'aquests serveis territorials que l'esmentat text refós incorpora els condicionants de l'Acord de la Comissió Territorial d'Urbanisme de 28 de maig de 2008, que acorda declarar definitivament aprovat l'esmentat projecte. Així queda incorporat en el text refós:  
1. En la fitxa de gestió s'identifica l'aprofitament tipus que es fixa en 1,9292 m²sostre/m²sòl.  
2. Es presenta un plànol en què es grafia conjuntament el planejament aprovat limítrof.  
Per tant, en el document s'han realitzat totes les modificacions indicades en l'Acord de la Comissió Territorial d'Urbanisme de 28 de maig de 2008. Excepte les modificacions enumerades, el Text refós de l'homologació i PRI sector subzona 2 A est no varia en cap paràmetre respecte de l'inicialment presentat en aquests serveis territorials. Procedeix per tant el segellament i la publicació del projecte.  
València, 13 de febrer de 2009.- La secretària de la Comissió Territorial d'Urbanisme: Concepción del Campo Ram de Viu.